pythainlp/thai_wikipedia_clean_20230101 huggingface dataset:
คอมพิวเตอร์ครัวเรือน  เป็นไมโครคอมพิวเตอร์ชนิดหนึ่งที่มุ่งเป้าหมายไปยังผู้ใช้ตามครัวเรือนหรือตามบ้าน โดยมักจะมีประสิทธิภาพของหน่วยความจำน้อย แต่จะมีประสิทธิภาพของระบบกราฟิกและระบบเสียงมากกว่าคอมพิวเตอร์ธุรกิจ ซึ่งเหมาะกับการเล่นวิดีโอเกม แต่ก็ยังใช้ในด้านอื่นด้วย และมักมีราคาถูกกว่าคอมพิวเตอร์ธุรกิจ หรือคอมพิวเตอร์วิทยาศาสตร์ เช่น ไอบีเอ็มพีซี
คอมพิวเตอร์ครัวเรือนเริ่มเข้าสู่ตลาดเมื่อ พ.ศ. 2520 โดยในปีนั้นมีคอมพิวเตอร์ครัวเรือนที่วางตลาดอยู่ 3 รุ่น ได้แก่ แอปเปิลทู ทีอาร์เอส-80 โมเดลวัน และคอมโมดอร์เพ็ต ซึ่งถูกแนะนำในนิตยสารไบต์ในปีนั้นด้วย
คอมพิวเตอร์ครัวเรือนมักไม่วางจำหน่ายเป็นชิ้นส่วนอิเล็กทรอนิกส์ แต่จะวางจำหน่ายเป็นเครื่องที่ประกอบมาเรียบร้อยแล้ว แต่ก็มีคอมพิวเตอร์ครัวเรือนบางรุ่นที่ผู้ใช้สามารถซื้อชิ้นส่วนไปประกอบเป็นเครื่องได้ เช่น แซดเอ็กซ์ 80 ซึ่งถือว่าเป็นคอมพิวเตอร์ครัวเรือนที่ผู้ใช้ประกอบขึ้นเอง
เริ่มมีการทดลองเกี่ยวกับความสามารถของคอมพิวเตอร์ครัวเรือนตั้งแต่ พ.ศ. 2508 เป็นต้นมา
คอมพิวเตอร์ครัวเรือนส่วนมากมักมีลักษณะคล้ายกัน โดยส่วนมากมักมีแป้นพิมพ์ต่อเข้ากับเคสเดียวกัน และทำงานร่วมกันโดยใช้แผงวงจรหลัก นอกจากนี้ยังมีคอมพิวเตอร์ครัวเรือนชนิดที่ผู้ใช้สามารถนำชิ้นส่วนหรืออุปกรณ์มาต่อเพิ่มได้ โดยอาจมีช่องเสียบชิ้นส่วนหรืออุปกรณ์ที่นำมาต่อเพิ่มเพียงช่องเดียวหรืออาจมีหลายช่องก็ได้ ซึ่งคอมพิวเตอร์ชนิดนี้อาจวางจำหน่ายในราคาที่สูงขึ้น
คอมพิวเตอร์ครัวเรือนส่วนมากมักสามารถทำงานผ่านส่วนต่อประสานกราฟิกกับผู้ใช้ได้ แทนที่จะทำงานผ่านส่วนต่อประสานแบบบรรทัดคำสั่งเพียงอย่างเดียว โดยระบบปฏิบัติการที่ใช้ในคอมพิวเตอร์ครัวเรือนมักมีขนาดเล็ก ซึ่งติดตั้งมากับรอม
รหัสไบต์
รหัสไบต์  เป็นชุดคำสั่งชนิดหนึ่งที่ออกแบบมาเพื่อให้อินเทอร์พรีเตอร์ทำงานได้อย่างมีประสิทธิภาพ ซึ่งอยู่ในรูปแบบค่าคงที่ที่เป็นตัวเลขซึ่งมีขนาดเล็ก ซึ่งต่างจากรหัสต้นฉบับซึ่งเป็นสื่อที่มนุษย์สามารถอ่านได้
เทศมณฑลบราอีลา
รายชื่อตราแผ่นดินในประเทศสิงคโปร์
เทศมณฑลบราโชฟ
กานา (ราชอาณาจักรเครือจักรภพ)
เทศมณฑลโบโตชานี
เทศมณฑลบีสตรีตซา-นะเซาด์
นิตเนม
นิตเนม (ปัญจาบ: ਨਿਤਨੇਮ) แปลตรงตัวว่า "กิจวัตประจำวัน" หมายถึงกลุ่มเพลงสวดของศาสนาซิกข์ (คุรบานิ) ที่ศาสนิกชนต้องอ่านวันละอย่างน้อย 3 ครั้ง ในชาวซิกข์ที่เป็นอมฤตธารีทุกคนต้องอ่านนิตนีมเป็นข้อบังคับพื้นฐาน ดังที่ถูกย้ำชัดเจนไว้ในซิกข์รหิต มารยาดา นิตนีมประกอบด้วยหลัก ๆ คือ บทสวดยามเช้าที่ต้องสวดในช่วงอมฤตเวลา (เช้าตรู่ก่อนย่ำรุ่ง) มี 5 บทสวด (บานิทั้งห้า), Rehras Sahib สำหรับสวดยามเย็น และ Kirtan Sohila สำหนับสวดยามค่ำคืน ในบทสวดยามเช้าและยามเย็นควรจะตามด้วยการทำอรทาส
บทสวดยามเช้า.
บทสวดยามเช้า 5 บท เรียกรวมกันว่าบานิทั้งห้า (Five Banis) บทสวดนี้จะท่องตอนย่ำรุ่ง
บทสวดยามเย็น.
เรียกว่า Rehras Sahib บทสวดนี้จะสวดเวลาพลบค่ำ มีความยาวประมาณ 15-25 นาที
บทสวดยามค่ำคืน.
เรียกว่า Sohila Sahib บทสวดนี้จะท่องก่อนนอน และมีความยาวประมาณ 5-8 นาที
การเรียกระบบ
การเรียกระบบ  เป็นวิธีหนึ่งที่โปรแกรมคอมพิวเตอร์ขอบริการจากเคอร์เนลของระบบปฏิบัติการที่ทำงาน อาจรวมถึงบริการที่เกี่ยวข้องกับฮาดแวร์และการสื่อสารกับบริการเคอร์เนลด้วย เช่น การจัดกำหนดการ โดยส่วนมากสามารถเรียกใช้ได้จากกระบวนการยูสเซอร์สเปซเท่านั้น
อมฤตธารี
เทศมณฑลบาเคา
เทศมณฑลอาร์เกช
หลุยส์ เฮส
เทศมณฑลบูเซา
การจัดกำหนดการ (คอมพิวเตอร์)
ในคอมพิวเตอร์ การจัดกำหนดการ  เป็นการมอบหมายงานให้กับทรัพยากรซึ่งทำงานให้เสร็จสมบูรณ์ โดยงานที่มอบหมายอาจเป็นส่วนย่อยการประมวลผลเสมือน เช่น เทร็ด กระบวนการ หรือข้อมูลสายงาน ซึ่งจะถูกนำไปจัดกำหนดการให้กับส่วนของทรัพยากรฮาร์ดแวร์ เช่น หน่วยประมวลผลกลาง หรือแผงวงจรส่วนขยาย
โหลา โมหัลลา
โหลา โมหัลลา (, , Hola Mohalla) เป็นเทศกาลในศาสนาซิกข์ซึ่งจัดในช่วงเดือนมีนาคม ตรงกับวันที่ 2 ของเดือนจันทรคติ "Chet" ตามปฏิทินนานักศาหิ หรือคือหนึ่งวันหลังโฮลี เทศกาลเฉลิมฉลองของศาสนาฮินดู และอาจมีบางปีที่ตรงกับโฮลีพอดี
เทศกาลทั้งโฮลีและโหลา โมหัลลา จะจัดอย่างยิ่งใหญ่ที่สุดที่เมืองอนันตปุระสาหิบ งานจะจัดเป็นเวลาสามวัน โดยวันที่สามจะเป็นวันโหลา โมหัลลา กระนั้น ผู้มาร่วมงานบางคนถึงกับมาตั้งเต็นต์เป็นสัปดาห์ และเพลิดเพลินกับการแสดงศิลปะป้องกันตัวและการต่อสู้ที่ห้าวหาญ การแสดงดนตรี อ่านหรือแต่งบทกลอน และกิรทาน อาหารจะมีบริการเป็นมังสวิรัตในโรงครัวพระศาสดาหรือ ลังกัร ในคุรุทวารา ซึ่งผู้คนมานั่งรวมกันและรับประทานอาหารร่วมกัน เหตุการณ์จะสรุปในวันโหลา โมหัลลา คือวันที่สาม โดยจะมีการแสดงแบบกองทัพเป็นเวลายาวนาน ใกล้ ตัขตะศรีเกศคารหสาหิบ หนึ่งในตัขตะสำคัญทั้งห้า
กระบวนการ (คอมพิวเตอร์)
ในคอมพิวเตอร์ กระบวนการ  เป็นอินสแตนซ์ของโปรแกรมคอมพิวเตอร์ซึ่งใช้ในการสั่งทำงาน ประกอบด้วยรหัสโปรแกรมและข้อมูลที่เป็นกิจกรรมหรือคำสั่งต่าง ๆ โดยการทำงานตามคำสั่งจะแตกต่างกันไปตามระบบปฏิบัติการที่นำมาเรียกใช้
อานันทปุรสาหิบ
อนันตปุระสาหิบ เป็นเมืองในอำเภอรูปนคร บนขอบของเทือกเขาศิวลิก รัฐปัญจาบ ประเทศอินเดีย เมืองแห่งนี้เป็นหนึ่งในเมืองที่ศักดิ์สิทธิ์ที่สุดของศาสนาซิกข์ เนื่องด้วยเป็นที่อยู่ของคุรุซิกข์สองท่านสุดท้าย และยังเป็นที่ที่คุรุโควินทสิงห์ก่อตั้งขาลสา ขึ้นในปี 1699 เมืองแห่งนี้เป็นที่ตั้งของ "เกศคารหสาหิบ" หนึ่งในตัขตะที่สำคัญทั้งห้าของชาวซิกข์
เมืองนี้จึงเป็นสถานที่แสวงบุญสำคัญของชาวซิกข์ และยังเป็นที่จัดงานเทศกาลประจำปี โฮลา โมหัลลา ที่ใหญ่ที่สุด
เกศคารหะสาหิบ
กีรตัน
กีรตัน (; Kīrtana) เป็นคำสันสกฤต ที่แปลว่า "การพากย์, การท่องบทสวดมนต์, การเล่าเรื่องหรืออธิบาย" ในขณะเดียวกัน กีรตัน หมายถึงรูปแบบหนึ่งของการแสดงและดนตรีในเชิงศาสนา ตั้งแต่การรายรำไปจนถึงการขับร้องบทสวดมนต์ กีรตันถือเป็นส่วนหนึ่งในการประกอบพิธีกรรมทางศาสนาในทั้งศาสนาฮินดู และศาสนาซิกข์
กีรตันมีรากมาจาก "อนุกิรตัน" (Anukirtana) ในพระเวท กีรตันมีลักษณะเป็นดนตรีแบบ call-and-response หรือเป็นแบบทำนองสวดมนต์ ประกอบด้วยนักขับร้องหลายคน ร้องเล่าขานเรื่องราวต่าง ๆ ถึงตำนานหรือแสดงความรักและเคารพในเทพเจ้าหรือบุคคลสำคัญไปจนถึงการพูดคุยประเด็นเชิงสาสนาและความเชื่อ บางทีมีการร่ายรำและแสดง "ภาวะ" (bhava) โดยนักร้องด้วย
ตัขตะศรีเกศคารหสาหิบ
รายชื่อผลงานเพลงของเอ็นซีที
กิรทาน
ผักเสี้ยน
ผักเสี้ยน  เป็นพืชที่มีถิ่นกำเนิดในเขตร้อนและกึ่งเขตร้อนของทวีปยุโรป, แอฟริกาและเอเชีย เป็นวัชพืชที่พบได้ตามท้องนาและริมลำธาร ผักเสี้ยนเป็นไม้ล้มลุก สูง 30-150 เซนติเมตร ตามลำตันและใบมีขนปกคลุม ใบเป็นใบประกอบ มีใบย่อยรูปไข่กลับหรือรูปใบหอกกลับ 3-5 ใบ ยาว 2.5-5 เซนติเมตร ใบประดับ 3 ใบย่อย ยาว 0.5-2.5 เซนติเมตร ดอกออกเป็นช่อที่ปลายกิ่ง ยาว 5-20 เซนติเมตร ก้านดอกยาว 1-2 เซนติเมตร กลีบเลี้ยงรูปใบหอก ยาวประมาณ 6 มิลลิเมตร กลีบดอกรูปรีหรือรูปไข่ สีขาวหรืออมม่วง ยาวประมาณ 7 มิลลิเมตร ก้านกลีบยาวประมาณ 5 มิลลิเมตร มีเกสรเพศผู้ 6 อัน ก้านชูเกสรร่วมยาว 0.8-2.3 เซนติเมตร ก้านชูอับเรณูสีม่วง ยาว 1-2 เซนติเมตร อับเรณูรูปขอบขนาน สีเขียวอมน้ำตาล ยาว 1-3 มิลลิเมตร รังไข่มีก้านสั้น ๆ ยาว 1-1.4 เซนติเมตร ผลยาว 4-9.5 เซนติเมตร ภายในมีเมล็ดสีน้ำตาลแดงปนดำ ยาวประมาณ 1.5 มิลลิเมตร
ทั้งต้นผักเสี้ยนมีกรดไฮโดรไซยานิก แต่จะลดลงเมื่อนำไปหมักดองหรือถูกความร้อน ผักเสี้ยนนิยมนำไปดอง กินเป็นผักแกล้มหรือกินกับขนมจีนน้ำยา ใบมีสรรพคุณตำพอกฝีและแก้ปวดเมื่อย น้ำคั้นจากใบผสมกับน้ำมัน ใช้แก้ปวดหู
เอฟเอคัพ รอบชิงชนะเลิศ 2019
เอฟเอคัพ รอบชิงชนะเลิศ ปี 2019 เป็นรอบชิงชนะเลิศครั้งที่ 138 ของเอฟเอคัพ, การแข่งขันฟุตบอลถ้วยที่เก่าแก่ที่สุดในโลก. ซึ่งจะจัดขึ้นในวันที่ 18 พฤษภาคม ค.ศ. 2019 ที่ สนามกีฬาเวมบลีย์ ในกรุงลอนดอน, ประเทศอังกฤษ และเป็นการตัดสินกันระหว่าง แมนเชสเตอร์ซิตี และ วอตฟอร์ด. ทีมชนะเลิศจะได้ผ่านเข้าสู่การแข่งขันฟุตบอล ยูฟ่ายูโรปาลีก ฤดูกาล 2019–20 ที่รอบแบ่งกลุ่ม.
ในฐานะสโมสรจาก พรีเมียร์ลีก, แมนเชสเตอร์ซิตี เริ่มต้นในรอบที่สามโดยที่พวกเขาถูกจับสลากพบกับทีมจาก แชมเปียนชิป รอเทอรัม ยูไนเต็ด ที่บ้าน. ของพวกเขา สนามกีฬาซิตีออฟแมนเชสเตอร์ แมนเชสเตอร์ซิตี ชนะ 7–0 มาจากการทำประตูของ ราฮีม สเตอร์ลิง, ฟิล โฟเดน, การทำเข้าประตูตัวเองหนึ่งประตูจาก เซมี อาจายี, กาบรีแยล เฌซุส, ริยาฏ มะห์รัซ, นิโกลัส โอตาเมนดิ และ ลีร็อย ซาเน. ในรอบที่สี่, พวกเขาถูกจับสลากพบกับทีมร่วมพรีเมียร์ลีก เบิร์นลีย์ ที่บ้านโดยที่พวกเขาชนะ 5–0 จากการทำประตูของ เฌซุส, บือร์นาร์ดู ซิลวา, เกฟิน เดอ เบรยเนอ, การทำเข้าประตูตัวเองหนึ่งลูกจาก เควิน ลอง และ เซร์ฆิโอ อาเกวโร. ในรอบที่ห้า, พวกเขาลงเล่นกับทีมจาก ฟุตบอลลีกทู นิวพอร์ต เคาน์ตี ในเกมเยือน. ที่สนาม ร็อดนีย์ พาเหรด ในประเทศเวลส์, แมนเชสเตอร์ซิตี ชนะ 4–1 จากประตูของ ซาเน, สองประตูจากโฟเดน และ มะห์เรซ. ในรอบก่อนรองชนะเลิศ, พวกเขาจับสลากพบกับ สวอนซี ซิตี ของฟุตบอลลีกแชมเปียนชิปในเกมเยือน. ที่ประเทศเวลส์ ลิเบอร์ตีสเตเดียม พวกเขาชนะ 3–2 จากประตูของ ซิลวา, การทำเข้าประตูตัวเองหนึ่งประตูของ คริสตอฟเฟอร์ นอร์ดเฟลด์ท และ อาเกวโร. ในรอบรองชนะเลิศที่สนามเป็นกลางสนามกีฬาเวมบลีย์, พวกเขาได้จับสลากพบกับทีมจากพรีเมียร์ลีก ไบรตัน แอนด์ โฮฟ อัลเบียน และได้กรุยทางเข้าสู่รอบชิงชนะเลิศด้วยชัยชนะ 1–0 จากการทำประตูของ เฌซุส.
ในฐานะสโมสรจาก พรีเมียร์ลีก เหมือนกัน, วอตฟอร์ดเริ่มต้นในรอบที่สามเหมือนกัน. พวกเขาถูกจับสลากออกไปเยือนที่ฝั่ง เนชันแนลลีกใต้ โวกกิง. ที่ สนามกีฬาคิงฟีลด์ วอตฟอร์ด ชนะ 2–0 กับประตูที่มาจาก วิลล์ ฮิวจ์ส และ ทรอย ดีนีย์. ในรอบต่อไปพวกเขาลงเล่นพบกับทีมร่วมพรีเมียร์ลีก นิวคาสเซิลยูไนเต็ด ในเกมเยือน. ที่ เซนต์เจมส์พาร์ก, วอตฟอร์ดเดินหน้าลุยต่อไปได้ด้วยการเอาชนะไปได้ 2–0 กับประตูที่มาจาก อันเดร เกรย์ และ ไอซัค ซัคเซสส์. ในรอบที่ห้าพวกเขาลงเล่นพบกับทีมจากฟุตบอลลีกแชมเปียนชิป ควีนส์พาร์กเรนเจอส์ ในเกมเยือน. ที่ ลอฟตัสโรด, วอตฟอร์ดชนะ 1–0 จากประตูของ เอเตียนน์ กาปู. ในรอบก่อนรองชนะเลิศพวกเขาลงเล่นพบกับทีมร่วมพรีเมียร์ลีก คริสตัลพาเลซ ในเกมเหย้า. ที่สนามเหย้าของพวกเขา วิคาริจโรด, วอตฟอร์ดชนะ 2–1 มาจากการทำคนละประตูของกาปูและเกรย์. ในรอบรองชนะเลิศที่สนามเป็นกลาง สนามกีฬาเวมบลีย์ พบกับทีมร่วมพรีเมียร์ลีก วุลเวอร์แฮมป์ตันวอนเดอเรอส์, พวกเขากลับมาจากการตามหลังไปก่อน 2–0 และเป็นฝ่ายไล่ยิงแซงเอาชนะไปได้ 3–2 หลังต่อเวลาพิเศษ เพื่อไปถึงรอบชิงชนะเลิศกับสองประตูจาก ฌาราร์ต เด็วลูเฟ็ว และหนึ่งลูกโทษจากดีนีย์.
เอ็นซีที 127
เอ็นซีที 127  เป็นกลุ่มย่อยลำดับที่สองของเอ็นซีที ก่อตั้งและปัจจุบันบริหารโดยเอสเอ็มเอนเตอร์เทนเมนต์ ชื่อกลุ่มของพวกเขามาจากการรวมกันของตัวอักษรย่อจากคำว่า นีโอคัลเจอร์เทคโนโลยี  ซึ่งเป็นความหมายสำหรับสมาชิกที่ไม่จำกัดของหลักและเนื่องจากกลุ่มอยู่ในกรุงโซล ดังนั้นหมายเลข "127" หมายถึงพิกัดลองจิจูดของเมือง
กลุ่มเปิดตัวด้วยอีพีแรก "เอ็นซีที #127" เมื่อวันที่ 7 กรกฎาคม ค.ศ. 2016 ประกอบด้วยสมาชิกเจ็ดคน คือ แทยง, แทอิล, ยูตะ, แจฮย็อน, วินวิน, มาร์ก, แฮชัน ต่อมา จอห์นนี และโทย็อง เข้าร่วมในเดือนธันวาคม ค.ศ. 2017 ตามมาด้วย ช็องอู ในเดือนกันยายน ค.ศ. 2018
สมาชิกของกลุ่ม ณ ปี ค.ศ. 2019 ประกอบด้วย:
ฮเรกฤษณะ
ฮเรกฤษณะ หรือ ฮาเร กฤษณะ (Hare Krishna) อาจหมายถึง
หเรกฤษณะ (มนตร์)
หเรกฤษณะ ( อ่านว่า "ฮา เร กริช นะ") หรือ มหามนตร์ เป็นมนตร์ความยาว 16 คำของลัทธิไวษณพในศาสนาฮินดู มนตร์นี้กล่าวถึงทั้งพระกฤษณะและพระราม ตามความเชื่อของลัทธิเคาทิยไวษณพ เป้าหมายของชีวิตคือความรักที่บริสุทธิ์อันมีต่อพระกฤษณะ
มนตร์นี้เป็นที่แพร่หลายไปทั่วตั้งแต่ทศวรรศ 1960 นอกอินเดีย หลังเอ. ซี. ภักติเวทานตะ สวามี ปรภุปาทะ และลัทธิที่เขาก่อตั้ง "สมาคมกฤษณภาวนามฤตนานาชาติ" (เรียกสั้น ๆ ว่า หเรกฤษณะ) เป็นที่รู้จักในโลกตะวันตก
เนื่องด้วยสันสกฤตเป็นภาษา polysemic จึงทำให้มนตร์นี้มีการแปลและทับศัพท์ที่ต่างกันไปในภาษาอังกฤษ โดยที่การแปลที่หลากหลายแตกต่างกันทั้งหมดนั้นอาจถูกต้องก็ได้
เพลนนัม
เพลนนัม (อังกฤษ:PLATINUM/P.L.T;เกาหลี:플래티넘) เป็นกลุ่มบอยแบนด์เกาหลีใต้ที่ก่อตั้งโดย IN MEDIA A&amp;D เปิดตัวครั้งแรกเมื่อวันที่ 9 มกราคม 2019 กับอัลบั้ม "Mad City" ปัจจุบันประกอบด้วยสมาชิก 7 คนคือ แจส, ฮาจิน, อุนซอบ, แฮกี, ชาบิน, ราเอล และ ซอนมิน
อุดงมีชัย
อุดง  (หรืออาจเรียกได้ว่า "อุดงฦาไชย" หรือ "อุดงมีชัย") เป็นเมืองในประเทศกัมพูชา ตั้งอยู่ในส่วนตะวันตกเฉียงเหนือของจังหวัดกำปงสปือ ตั้งอยู่บริเวณเชิงเขาของ"ภูเขาพนมอุดง"หรือ "เขาพระราชทรัพย์" ประมาณ 40 กิโลเมตรทางตะวันตกเฉียงเหนือของกรุงพนมเปญ เมืองหลวงในปัจจุบัน อุดงมีชัยเป็นที่พำนักของราชวงศ์และเมืองหลวงของกัมพูชามานานกว่า 250 ปีจนถึงปี ค.ศ. 1866 เป็นเมืองหลวงอันยิ่งใหญ่ของพระมหากษัตริย์เขมรหลายศตวรรษที่กระจัดกระจายอยู่บนยอดเขาที่แบ่งเป็นสองส่วน ที่โดดเด่นซึ่งทอดยาวจากตะวันออกเฉียงใต้ไปตะวันออกเฉียงเหนือ
ชื่อของเมืองมาจากคำว่า "อุตตุงฺค" "  ในภาษาสันสกฤต แปลว่า "สูง" ซึ่งอาจหมายถึงเขาพระราชทรัพย์ เนื่องจากภูเขาเป็นสถานที่ประกอบพิธีบุญต่างๆ และมีความสำคัญทางศาสนา คำนี้จึงอาจกินความหมายไปที่นัยที่ว่า "ยิ่งใหญ่" หรือ "สูงสุด" ก็ได้
กมนธิดา โรจน์ทวีนิธิ
การล้อมโฮจูจิโดโนะ
การล้อมโฮจูจิโดโนะ  เป็นส่วนหนึ่งของสงครามเก็มเป ที่เกิดขึ้นเมื่อวันที่ 19 เดือน 11 ปีจูเอ ที่ 2 ตรงกับวันที่ 3 มกราคม พ.ศ. 1727 และเป็นกุญแจความขัดแย้งระหว่าง มินาโมโตะ โนะ โยชินากะ กับญาติของเขา โยริโตโมะ และ โยชิตสึเนะ เพื่อควบคุมตระกูลมินาโมโตะ
ในเวลาเดียวกัน โยชินากะ ตัดสินใจเข้าควบคุมตระกูลจากญาติของเขาที่กำลังเดินทางกลับมายังเกียวโต จากชัยชนะของเขาที่ชิโนฮาระ และ คูริการะ เขาตัดสินใจแยกออกจากตระกูล วางแผนกับมินาโมโตะ โนะ ยูกิอิเอะ เพื่อลักพาตัวอดีตจักรพรรดิโกะ-ชิรากาวะ และตั้งรัฐบาลของพวกเขาเองที่แคว้นทางตอนเหนือของเกียวโต แต่ยูกิอิเอะปฏิเสธและทรยศเขาด้วยการนำเรื่องนี้ไปทูลอดีตจักรพรรดิ ในที่สุดโยชินากะตัดสินใจโจมตีวัดโฮจูจิโดโนะอันเป็นที่ประทับและออกว่าราชการในวัดของอดีตจักรพรรดิโกะ-ชิรากาวะ วางเพลิงเผาฆ่าผู้คุ้มกันและคุมองค์อดีตจักรพรรดิไว้เป็นองค์ประกัน
ณ จุดนี้กองทัพตระกูลมินาโมโตะภายใต้การนำของ ยูกิอิเอะ โยริโตโมะ โยชิตสึเนะ และโนริโยริ เข้าปิดล้อมเมืองหลวงทำให้โยชินากะต้องหนีไป อูจิ จนทำให้เกิด ยุทธการที่อูจิครั้งที่ 2
การปิดล้อมโฮจูจิโดะโนะ
กานต์ธีรา วัชรทัศนกุล
รายชื่อเครื่องราชอิสริยาภรณ์นอร์เวย์
ข้อมูลต่อไปนี้แสดงรายการของเครื่องอิสริยาภรณ์นอร์เวย์ ได้รับการตราไว้ในกฎหมายพระราชบัญญัติ เมื่อวันที่ 11 มิถุนายน ค.ศ. 1943
Awarded by or approved by H.M. The King.
47. Medals for Defence Service Abroad
48. Medals for Defence Operations Abroad
49. เหรียญรับราชการแห่งชาติ
อิสริยาภรณ์ต่างประเทศ.
อิสริยาภรณ์ต่างประเทศที่ได้รับจากประมุขแห่งรัฐ รวมทั้งองค์กรระหว่างประเทศ เช่น สหประชาชาติ หรือ NATO. They are ranked as follows: British, Danish, Finnish, Icelandic, Swedish, UN, NATO, other countries are ranked alphabetically by their name in French.
เหรียญความสามารถทางทหารมีสามประเภท ได้แก่ : ชั้นที่ 1 เหรียญทอง, ชั้นที่ 2 เหรียญเงิน และ ชั้นที่ 3 เหรียญทองแดง.
เหรียญพลเรือน.
เหรียญความสามารถพลเรือน มีมีสามประเภทเช่นเดียวกับเหรียญทหาร.
เอ็นซีทีดรีม
เอ็นซีทีดรีม  เป็นกลุ่มย่อยลำดับที่สามของเอ็นซีที เปิดตัวครั้งแรกในวันที่ 25 สิงหาคม ค.ศ.2016 ด้วยสมาชิกทั้งหมด7คน ประกอบด้วย มาร์ค, เหรินจวิ้น, เจโน่, แฮชาน, แจมิน, เฉินเล่อ และจีซอง
ในวันที่ 14 เมษายน 2020 เอสเอ็มเอนเตอร์เทนเมนต์ได้ประกาศยกเลิกระบบการเข้าศึกษา-จบการศึกษา โดยจะมีเพียงสมาชิก 7 คน มาร์คที่จบการศึกษาเมื่อ 2018 กลับมาเข้าร่วมกลุ่มอีกครั้ง และใช้ระบบหมุนเวียนสมาชิกคล้ายคลึงกับเอ็นซีที ยู โดยมีเหรินจวิ้น เจโน แจมิน เฉินเล่อ และจีซองเป็นสมาชิกหลัก ส่วนแฮชันจะโปรโมตทั้งในเอ็นซีที ยู, เอ็นซีที 127, เอ็นซีทีดรีม และสมาชิกทุกคนสามารถทำกิจกรรมโปรโมตในฐานะสมาชิกของเอ็นซีที แต่ละทีมที่จะได้รับการเปิดตัวในอนาคต
เครยอนป๊อป
โซนยอชีแด-แททีซอ
บีเอพี
เทสตี้
อัพเทนชัน
ถ้ำเอเลฟันตา
นาฏราชา
บีไอจี
บิ๊กโฟล
บ๊อบเกิร์ลส์
กูลัก
กูลัก (; , คำย่อของ สำนักบริหารหลักค่ายแรงงาน) เป็นหน่วยงานราชการเพื่อการกำกับดูแลระบบค่ายแรงงานสหภาพโซเวียต ถูกจัดตั้งโดย วลาดีมีร์ เลนิน และถึงจุดสูงสุดในช่วงการปกครองของ โจเซฟ สตาลิน ระหว่างทศวรรษที่ 1930 ถึงต้นทศวรรษที่ 1950 ผู้พูดภาษาอังกฤษจะใช้คำว่า "gulag" ในการกล่าวถึงค่ายบังคับแรงงานสหภาพโซเวียต รวมถึงค่ายที่มีอยู่ในยุคก่อนสตาลิน ในค่ายมีนักโทษหลากหลาย ตั้งแต่อาชญากรผู้น้อยไปจนถึงนักโทษการเมือง จำนวนมากถูกตัดสินโดยกระบวนการง่ายๆของตรอยกาของพลาธิการกิจการภายในประชาชน หรือเครื่องมืออื่นๆของการลงโทษนอกระบบกฎหมาย กูลักได้รับการยอมรับว่าเป็นเครื่องมือสำคัญในการปราบปรามทางการเมืองของสหภาพโซเวียต
นักประวัติศาสตร์ชาวฝรั่งเศส Nicolas Werth เขียนใน "The Black Book of Communism" กล่าวว่า อัตราการเสียชีวิตต่อปีในค่ายกักกันทั้งหมด แตกต่างกัน คือ 5% (ค.ศ.1933) และ 20% (ค.ศ.1942–1943) ในขณะที่ลดลงอย่างมากหลังสงครามโลกครั้งที่ 2 (ประมาณ 1 ถึง 3% ต่อปี เมื่อต้นทศวรรษที่ 1950) ความเห็นพ้องในหมู่นักวิชาการที่ใช้ข้อมูลจากหอเก็บเอกสารของทางการ ตั้งแต่ ค.ศ.1930–1953 ประมาณ 1.5 ถึง 1.7 ล้านคนเสียชีวิต อะเลคซันดร์ โซลเซนิตซิน ผู้ชนะรางวัลโนเบลสาขาวรรณกรรมและผู้รอดชีวิตจากการถูกจองจำ 8 ปีในกูลัก มีชื่อเสียงในระดับสากลด้วยการตีพิมพ์ "The Gulag Archipelago" ค.ศ.1973 ผู้เขียนเปรียบค่ายกระจายตัวเหมือน "ลูกโซ่ของหมู่เกาะ" ในฐานะผู้เห็นเหตุการณ์เขาอธิบายว่า กูลักเป็นระบบที่ผู้คนทำงานจนตาย อย่างไรก็ตามนักประวัติศาสตร์บางคนตั้งคำถามถึงความน่าเชื่อถือของข้อมูลทั้งหลายดังกล่าว และแทนที่จะพึ่งพาแหล่งวรรณกรรมอย่างหนัก มีนักวิจัยเอกสารที่พบว่า "ไม่มีแผนทำลายล้าง" ต่อประชากรของกูลัก ไม่มีคำสั่งอย่างเป็นทางการที่จะฆ่าพวกเขา และนักโทษถูกปล่อยตัวเป็นจำนวนมากมาย เกินกว่าจำนวนผู้เสียชีวิต
ในเดือนมีนาคม ค.ศ.1940 มีค่ายอำนวยการ (เรียกง่ายๆว่า “ค่าย”) 53 แห่ง นิคมแรงงาน 423 แห่ง เหมืองและเมืองอุตสาหกรรรม ทางตอนเหนือและตะวันออกของรัสเซียและคาซัคสถาน เช่น Karaganda, Norilsk, Vorkuta และ Magadan ที่ค่ายทั้งหลายจะถูกก่อสร้างโดยนักโทษ และดำเนินงานโดยอดีตนักโทษ
รายชื่อกลุ่มไอดอลเกาหลีใต้ (คริสต์ทศวรรษ 2010)
รายชื่อต่อไปนี้เป็นรายชื่อกลุ่มไอดอลเกาหลีใต้ที่เปิดตัวในคริสต์ทศวรรษ 2010
ความทรงจำในการตามเสด็จต่างประเทศทางราชการ
คุณแม็กซิมัส วีลเลอร์
ท่าอากาศยานนานาชาตินาดี
ท่าอากาศยานนานาชาตินาดี  เป็นท่าอากาศยานหลักของประเทศฟีจี รวมทั้งเป็นท่าอากาศยานสำคัญในการเชื่อมต่อหมู่เกาะต่างๆในมหาสมุทรแปซิฟิกตอนใต้ ท่าอากาศยานนาดีตั้งอยู่ที่ชายฝั่งด้านตะวันตกของเกาะวีตีเลวู อยู่ห่างจากตัวเมืองนาดี 10 กิโลเมตร ถึงแม่ว่าท่าอากาศยานนาดีจะเป็นท่าอากาศยานที่ใหญ่ที่สุดของประเทศฟีจี แต่อยู่ห่างจากเมืองซูวาซึ่งเป็นเมืองหลวงและเมืองใหญ่สุดของประเทศฟีจีถึง 192 กิโลเมตร
เพลงกราวกีฬา
เจ้าหญิงมาเรีย คริสตินาแห่งบูร์บง-ซิซิลีทั้งสอง
เจ้าหญิงมาเรีย คริสตินาแห่งบูร์บง-ซิซิลีทั้งสอง  ประสูติเมื่อวันที่ 10 เมษายน ค.ศ. 1877 ณ กาน ฝรั่งเศส เป็นพระธิดาใน เจ้าชายอัลฟอนโซ เคานต์แห่งคาแซร์ตา และ เจ้าหญิงมาเรีย อันโทเนียตาแห่งบูร์บง-ซิซิลีทั้งสอง
พระองค์ทรงเสกสมรสกับ อาร์ชดยุกปีเตอร์ เฟอร์ดินานด์แห่งออสเตรีย เมื่อวันที่ 8 พฤศจิกายน ค.ศ. 1900 ณ เมืองคานส์ ฝรั่งเศส โดยมีพระบุตรร่วมกันดังนี้
อาร์ชดัชเชสเฮเลเนอแห่งออสเตรีย
อาร์ชดัชเชสเฮเลเนอแห่งออสเตรีย  ทรงเป็นพระธิดาในอาร์ชดยุกเพเทอร์ แฟร์ดีนันท์ แห่งออสเตรีย กับ เจ้าหญิงมาเรีย คริสตินาแห่งบูร์บง-ซิซิลีทั้งสอง พระชนม์ชีพในวัยเยาว์ของพระองค์นั้นถูกเลี้ยงดูมากับพระเชษฐา พระภคินีและพระขนิษฐาในซัลทซ์บวร์ค และ เวียนนา จนสิ้นสุดสงครามโลกครั้งที่หนึ่ง ครอบครัวของพระองงค์ยึงย้ายไปประทับที่ลูเซิร์น สวิตเซอร์แลนด์
อาร์ชดัชเชสเฮเลเนอแห่งออสเตรีย ทรงเสกสมรสกับ ฟิลิปป์ อัลเบรชท์ ดยุกแห่งเวือร์ทเทิมแบร์ค เมื่อวันที่ 24 ตุลาคม ค.ศ. 1923 โดยทรงโดนรถพระอิสริยยศจาก อิมพีเรียลไฮเนส เป็น รอยัลไฮเนส รับพระราชทานพระอิสริยยศ ดัชเชสรัชทายาทแห่งเวือร์ทเทิมแบร์ค พระชายา มีพระธิดาเพียงพระองค์เดียวคือ
อาร์ชดัชเชสเฮเลเนอแห่งออสเตรีย สิ้นพระชนม์ลงเมื่อวันที่ 8 กันยายน ค.ศ. 1924 หลัง 1 สัปดาห์ที่พระองค์ประสูติกาลพระธิดา หลังจากนั้นพระสวามีก็ได้เสกสมรสใหม่กับ อาร์ชดัชเชสโรสแห่งออสเตรีย พระขนิษฐาแท้ๆในพระองค์
อาร์ชดัชเชสเอเลนาแห่งออสเตรีย
บูชารี
บูชารี, ปูชารี (pujari) หรือ อรจักร (archaka) หมายถึงนักบวชฮินดูที่ทำหน้าที่ประกอบพิธีต่าง ๆ ใน โบสถ์พราหมณ์ เช่น พิธีบูชา, อารตี บูชารีส่วนใหญ่มาจากนักบวชที่เป็นพราหมณ์ โดยทั้งบุรุษและสตรี ล้วนเป็นบูชารีได้
อนันตปุระสาหิบ
อารตี
อารตี (เทวนาครี: आरती; ārtī) คือพิธีกรรมบูชาในศาสนาฮินดู เป็นส่วนหนึ่งของ "บูชา" โดยใช้การถวายแสง (ส่วนมากในรูปของเปลวเพลิง) ต่อเทพฮินดู คำว่า "อารตี" นี้ยังหมายถึงดนตรีหรือเพลงสวดที่ขับร้องขณะทำพิธีถวายแสงไฟด้วย
อารตีมาจากภาษาสันสกฤต आरात्रिक (ArAtrika) อันแปลว่าการกำจัด "ราตรี" (rātrī) คือความมือมิด ในอ้างอิงภาษามารฐีพบระบุไว้ว่า อารตีนั้นมีอีกชื่อคือ "มหานีรันจัน" (Mahaneeranjana; महानीराञ्जना).
อมฤตสัญชร
กุปเดอลาลีก
กุปเดอลาลีก  เป็นการแข่งขันชิงถ้วยแบบแพ้คัดออกในฟุตบอลฝรั่งเศส จัดโดยสันนิบาตฟุตบอลอาชีพ การแข่งขันเริ่มมีขึ้นในปี ค.ศ. 1994 และเปิดรับเฉพาะสโมสรอาชีพในฝรั่งเศสที่เล่นในดิวิชันสูงสุดสามดิวิชันของประเทศเท่านั้น (ต่างจากกุปเดอฟร็องส์) แต่ปัจจุบันมีสโมสรอาชีพสี่สโมสรที่เล่นในช็องปียอนานาซียอนาล
คุรุโควินทสิงห์
คุรุโควินทสิงห์  หรือ คุรุโคพินทสิงห์ (; อ่านว่า "กุรุ โก พิน ตะ สิง") (5 มกราคม ค.ศ. 1666 – 7 ตุลาคม ค.ศ. 1708), มีพระนามเดิมว่า โควินทะ ราย เป็นคุรุซิกข์องค์ที่ 10 อาจารย์ทางจิตวิญญาณ นักรบ กวี และนักปรัชญา เมื่อคุรุเตฆ์บะฮาดุรพระบิดาของท่านถูกประหารตัดพระเศียรเพราะไม่ยอมเข้ารับอิสลาม ท่านจึงกลายเป็นผู้นำชาวซิกข์แทนทั้งที่มีพระชนมายุได้เพียง 9 พรรษา โอรสทั้งสี่คนของท่านเสียชีวิตขณะท่านยังมีพระชนม์อยู่ โดยสองท่านเสียชีวิตในสงคราม อีกสองท่านถูกกองทัพจักรวรรดิโมกุลประหาร
ท่านทรงสร้างคุณูปการไว้หลายประการต่อศาสนาซิกข์ รวมทั้งการสร้างกองกำลังนักรบเรียกว่า "ขาลสา" ในปี ค.ศ. 1699 และบัญญัติ "ก 5 ประการ" อันเป็นหลักความเชื่อที่ชาวขาลสาต้องปฏิบัติตามตลอดชีวิต นอกจากนี้ท่านยังทำให้ศาสนาซิกข์มีรูปแบบมากขึ้น ประพันธ์คัมภีร์สำคัญ ๆ ไว้หลายเล่ม และตั้ง "คุรุครันถสาหิพ" เป็นคุรุแทนไว้ตลอดกาล
ฮวัง โบ-อิน
เลเบิลเอสเจ
เลเบิลเอสเจ  เป็นค่ายเพลงเฉพาะสำหรับซูเปอร์จูเนียร์ ซึ่งก่อตั้งโดยเอสเอ็มเอนเตอร์เทนเมนต์ เมื่อวันที่ 6 พฤศจิกายน ค.ศ. 2015
โปรเจกต์กลุ่ม
อุบัติการณ์ซีอาน
อุบัติการณ์ซีอาน เป็นวิกฤตการณ์ทางการเมืองที่เกิดขึ้นในซีอาน, สาธารณรัฐจีน ในปี ค.ศ. 1936 เจียง ไคเชก ผู้นำแห่งสาธารณรัฐจีน ได้ถูกควบคุมตัวโดยลูกน้องของเขา นายพล จาง เสวียเหลียง และหยาง หู่เฉิง เพื่อบังคับให้พรรคชาตินิยมจีนที่ปกครองอยู่(ก๊กมินตั๋งหรือ KMT) เปลี่ยนนโยบายเกี่ยวกับจักรวรรดิญี่ปุ่นและพรรคคอมมิวนิสต์จีน(CPC)
ก่อนเกิดเหตุอุบัติการณ์ เจียง ไคเชกได้มุ่งเน้นไปที่การสู้รบปราบปรามกับคอมมิวนิสต์ภายในประเทศจีนมากกว่าภัยคุกคามภายนอกจากญี่ปุ่น หลังเหตุอุบัติการณ์, เจียงได้ยอมร่วมมือกับคอมมิวนิสต์ในการต่อต้านญี่ปุ่น วิกฤตการณ์ได้สิ้นสุดลงภายหลังจากการเจราจาสองสัปดาห์ ซึ่งเจียงได้รับการปล่อยตัวในที่สุด และเดินทางกลับสู่เมืองหนานจิง พร้อมกับจาง เจียงได้ตกลงที่จะยุติสงครามกลางเมืองกับพรรคคอมมิวนิสต์ และเริ่มเตรียมความพร้อมสำหรับสงครามที่กำลังจะเกิดขึ้นกับญี่ปุ่น
กรณีซีอาน
จังหวัดสมุทรปราการในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544
การเลือกตั้งสมาชิกสภาผู้แทนราษฎรจังหวัดสมุทรปราการ พ.ศ. 2544 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 กำหนดให้มีขึ้นในวันที่ 6 มกราคม พ.ศ. 2544 โดยแบ่งเขตการเลือกตั้งออกเป็น 6 เขตเลือกตั้ง จำนวนที่นั่งเท่าเดิมจากการเลือกตั้งครั้งก่อนเมื่อปี พ.ศ. 2539 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
เขตการเลือกตั้งที่ 1 ประกอบด้วยอำเภอเมืองสมุทรปราการ [เฉพาะตำบลท้ายบ้านใหม่ ตำบลปากน้ำ ตำบลบางด้วน และตำบลบางเมืองใหม่ (นอกเขตเทศบาลตำบลสำโรงเหนือ)]
เขตการเลือกตั้งที่ 2 ประกอบด้วยอำเภอเมืองสมุทรปราการ [เฉพาะตำบลบางเมืองใหม่ (ในเขตเทศบาลตำบลสำโรงเหนือ) ตำบลบางเมือง ตำบลเทพารักษ์ และตำบลสำโรงเหนือ]
เขตการเลือกตั้งที่ 3 ประกอบด้วยอำเภอพระสมุทรเจดีย์ อำเภอพระประแดง (เฉพาะตำบลบางจากและตำบลบางครุ) และอำเภอเมืองสมุทรปราการ (เฉพาะตำบลบางโปรงและตำบลท้ายบ้าน)
เขตการเลือกตั้งที่ 4 ประกอบด้วยอำเภอบางพลี อำเภอเมืองสมุทรปราการ (เฉพาะตำบลแพรกษาใหม่และตำบลแพรกษา) และ"กิ่ง"อำเภอบางเสาธง (เฉพาะตำบลศีรษะจรเข้น้อย)
เขตการเลือกตั้งที่ 5 ประกอบด้วยอำเภอบางบ่อ อำเภอเมืองสมุทรปราการ (เฉพาะตำบลบางปูและตำบลบางปูใหม่) และ "กิ่ง"อำเภอบางเสาธง (ยกเว้นตำบลศีรษะจรเข้น้อย)
เขตการเลือกตั้งที่ 6 ประกอบด้วยอำเภอพระประแดง (ยกเว้นตำบลบางจากและตำบลบางครุ)
ในภายหลังประชุมคณะกรรมการการเลือกตั้ง (กกต.) มีมติให้ใบเหลืองแก่นางสาวเรวดี รัศมิทัต ว่าที่ ส.ส.เขต 6 จังหวัดสมุทรปราการ พรรคราษฎร และมติดังกล่าวมีผลให้ กกต. ต้องสั่งเลือกตั้งใหม่ในเขตเลือกตั้งที่ 1 จังหวัดสมุทรปราการ โดยกำหนดวันเลือกตั้งใหม่คือวันที่ 29 มกราคม 2544
จาง เสฺวเหลียง
จาง เสฺวเหลียง (; ; 3 มิถุนายน ค.ศ. 1901 [บางแหล่งก็ว่า ค.ศ. 1898 หรือ 1900] – 15 ตุลาคม ค.ศ. 2001) ภายหลังใช้ชื่อว่า พีเทอร์ เอช. แอล. จาง (Peter H. L. Chang) และมีฉายาว่า เช่าไชว่ (少帥; "จอมพลหนุ่ม") เป็นผู้ปกครองภาคตะวันออกเฉียงเหนือของจีนและพื้นที่ส่วนใหญ่ในภาคเหนือของจีนโดยพฤตินัยหลังจาง จั้วหลิน (張作霖) บิดาของเขา ผู้มีฉายาว่า ต้าไชว่ (大帥; "จอมพลเฒ่า") ถูกญี่ปุ่นลอบสังหารในวันที่ 4 มิถุนายน ค.ศ. 1928
จังหวัดสมุทรปราการในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548
การเลือกตั้งสมาชิกสภาผู้แทนราษฎรจังหวัดสมุทรปราการ พ.ศ. 2548 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 กำหนดให้มีขึ้นในวันที่ 6 กุมภาพันธ์ พ.ศ. 2548 โดยแบ่งเขตการเลือกตั้งออกเป็น 7 เขตเลือกตั้ง เพิ่มขึ้นจากเดิม 1 ที่นั่งจากการเลือกตั้งครั้งก่อนเมื่อปี พ.ศ. 2544 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
เขตการเลือกตั้งที่ 1 ประกอบด้วยอำเภอเมืองสมุทรปราการ (เฉพาะตำบลบางโปรง ตำบลบางด้วน ตำบลปากน้ำ ตำบลท้ายบ้าน และตำบลบางปูใหม่)
เขตการเลือกตั้งที่ 2 ประกอบด้วยอำเภอเมืองสมุทรปราการ (เฉพาะตำบลสำโรงเหนือ ตำบลเทพารักษ์ ตำบลแพรกษาใหม่ และตำบลแพรกษา)
เขตการเลือกตั้งที่ 3 ประกอบด้วยอำเภอเมืองสมุทรปราการ (เฉพาะตำบลบางเมืองใหม่ ตำบลบางเมือง และตำบลท้ายบ้านใหม่)
เขตการเลือกตั้งที่ 4 ประกอบด้วยอำเภอบางพลี (ยกเว้นตำบลหนองปรือ)
เขตการเลือกตั้งที่ 5 ประกอบด้วยอำเภอบางบ่อ อำเภอบางเสาธง อำเภอบางพลี (เฉพาะตำบลหนองปรือ) และอำเภอเมืองสมุทรปราการ (เฉพาะตำบลบางปู)
เขตการเลือกตั้งที่ 6 ประกอบด้วยอำเภอพระประแดง (ยกเว้นตำบลบางจาก ตำบลบางครุ และตำบลตลาด)
เขตการเลือกตั้งที่ 7 ประกอบด้วยอำเภอพระสมุทรเจดีย์และอำเภอพระประแดง (เฉพาะตำบลบางจาก ตำบลบางครุ และตำบลตลาด)
ไฮนซ์ ฮอฟแมนน์
วอลเตอร์ อุบิตส์
กุนเตอร์ กิลโลม
มาร์คัส วูล์ฟ
แมนเฟรด เจอร์ลาค
ธิโอดอร์ ฮอฟแมนน์ (พลเรือเอก)
ซาบินี เบิร์กแมนน์-โพห์ล
ซิกมันด์ จาห์น
ท่าอากาศยานนานาชาติมัคตัน–เซบู
ท่าอากาศยานนานาชาติมัคตัน–เซบู  เป็นสนามบินในเขตกิตนางคาบีซายาอัน และเป็นสนามบินนานาชาติที่มีผู้โดยสารมากเป็นอันดับที่สองของประเทศ ตั้งอยู่ที่เมืองลาปู-ลาปูบนเกาะมัคตัน ส่วนหนึ่งของเขตปริมณฑลเซบู สนามบินแห่งนี้จัดการโดยองค์การท่าอากาศยานนานาชาติมัคตัน–เซบู และมีพื้นที่ 797 เฮกตาร์ มีทางวิ่งเพียงทางเดียว ระยะทาง ซึ่งสร้างโดยกองทัพอากาศสหรัฐใน ค.ศ. 1956 เพื่อใช้เป็นสนามบินฉุกเฉิน จนมีชื่อเรียกอีกชื่อว่า ฐานทัพอากาศมัคตัน
ฟรันซ์ บรันเนอร์
ทอมัส โบลาเออรส์
เรนาตู เอากุสตู
เรนาตู เอากุสตู เป็นนักฟุตบอลชาวบราซิล ปัจจุบันเล่นตำแหน่งกองกลางให้กับเป่ย์จิงกั๋วอันและทีมชาติบราซิล เขาเป็นหนึ่งในผู้เล่นที่ติดทีมชาติในการแข่งขันฟุตบอลโลก 2018 ที่ประเทศรัสเซีย และทำประตูในรอบก่อนรองชนะเลิศ นัดที่แพ้เบลเยียม 1–2 จนต้องตกรอบ
การทัพดัตซ์อินเดียตะวันออก
ไอจึ
คอนรัด ชูมันน์
นีลี อิร์แมน
จาบาจา
จาบาจา  เป็นซิงเกิลลำดับที่ 51 ของกลุ่มไอดอลญี่ปุ่นเอเคบีโฟร์ตีเอต วางจำหน่ายโดยคิงส์เรกคอดส์เมื่อวันที่ 14 มีนาคม ค.ศ. 2018 นานะ โอกาดะ รับตำแหน่งเป็นเซ็นเตอร์เพลงนี้